Ariana Grande Instagram’da eng taniqli ayol bo‘ldi

Amerikalik xonanda Ariana Grande Instagram’da eng taniqli ayol bo‘ldi, deb xabar berdi “Gazeta.ru”.

25-fevral kuni Grande 2018-yilning oktabr oyidan eng ko‘p kuzatuvchilarga ega bo‘lgan xonanda va aktrisa Selena Gomesni ortda qoldirgan.
Hozirda Gomesning 146,267,801 nafar kuzatuvchisi bor, Grandeni esa 146,286,173 nafar kishi kuzatadi.
Instagram’da eng ko‘p kuzatuvchisi bo‘lgan mashhurlar reytingida esa hali hamon futbolchi Krishtianu Ronaldu yetakchilik qilmoqda.